ไขข้อสงสัย คนทั่วไปควรใส่ถุงมือยางกันโควิดหรือไม่ พบใช้ไม่ถูกสะสมเชื้อโรค
ผู้เชี่ยวชาญมาไขข้อสงสัย คนทั่วไปควรใส่ถุงมือยางกันโควิด-19 หรือไม่ พบหากใช้ไม่ถูกสะสมเชื้อโรค แนะนำล้างมือบ่อยๆ ดีที่สุดอาจารย์เภสัชกร ดร.วีระพงษ์ ประสงค์จีน แอดมินแฟนเพจเฟซบุ๊ก ดร.แกงโพสต์ข้อความระบุว่า หลายคนมีคำถามว่า คนทั่วไปจำเป็นต้องใส่ถุงมือยางหรือไม่ ? ซึ่งการสวมถุงมือยางดูเหมือนจะทำให้เราไม่ได้สัมผัสกับสิ่งสกปรกและเชื้อโรคโดยตรงปกติแล้วนักวิจัยที่ทำงานในห้องแล็บที่ปราศจากเชื้อ และบุคลากรทางการแพทย์จำเป็นต้องใช้ถุงมือยางในงานที่ต้องการให้ปราศจากเชื้อ ลดการปนเปื้อน หรือเมื่อต้องสัมผัสกับสิ่งส่งตรวจ ใช้ครั้งเดียวแล้วทิ้ง เมื่อปฏิบัติงานใหม่ก็ใช้ถุงมือยางคู่ใหม่ ไม่ใช้ซ้ำหากประชาชนทั่วไปที่ใช้ชีวิตตามมาตรการเว้นระยะห่างทางสังคม ล้างมือให้สะอาดอยู่บ่อยๆ ไม่เข้าไปอยู่ในที่ที่มีคนแออัด ไม่สัมผัสหรืออยู่ใกล้ชิดกับคนป่วย ประชาชนทั่วไปก็ไม่มีความจำเป็นต้องใส่ถุงมือยางแบบใช้แล้วทิ้งเหตุผลที่ไม่จำเป็นต้องใส่ถุงมือยาง- การใส่ถุงมือไม่สามารถทดแทน มาตรการรักษาสุขอนามัยที่ดี ล้างมือด้วยสบู่และน้ำยังมีความจำเป็น เพราะเป็นวิธีที่ช่วยลดการแพร่กระจายของเชื้อโรค- การสวมถุงมือแบบใช้แล้วทิ้ง มักจะทำให้เกิดความรู้สึกว่าตนเองปลอดภัย จนบางทีละเลยที่จะทำในสิ่งที่ป้องกันโรคได้ดีกว่า- ไม่แนะนำให้ใช้ถุงมือยางในชีวิตประจำวัน เพราะต้องใช้ถุงมือยางจำนวนมากเมื่อเปลี่ยนกิจกรรมในแต่ละครั้ง- การดูแลสุขอนามัยของมือ ล้างมือให้สะอาดด้วยน้ำสบู่เป็นเวลา 20 วินาที ยังคงเป็นวิธีที่ดีที่สุดในการป้องกันการแพร่กระจายของเชื้อโรค COVID-19- กรมควบคุมโรค และกรมอนามัย กระทรวงสาธารณสุข ประเทศไทย ไม่ได้แนะนำให้ประชาชนทั่วไป ต้องสวมถุงมือยางเพื่อป้องกันการแพร่กระจายของเชื้อโรค COVID-19- CDC กรมควบคุมโรค ของสหรัฐอเมริกาก็ไม่ได้แนะนำให้ใส่ถุงมือยาง- ยกเว้นกรณีที่เราจำเป็นต้องสวมถุงมือยาง เช่น เมื่อต้องดูแลผู้ที่ได้รับการวินิจฉัยว่าเป็นโรค COVID-19 เมื่อมีการสัมผัสข้าวของเครื่องแต่งกาย เมื่อต้องซักผ้า และเมื่อสัมผัสกับของเหลวในร่างกายเหล่านี้ คือ พฤติกรรมเสี่ยง- ใช้ถุงมือยางทำงานสารพัด ทั้งของสะอาดและสกปรก บางครั้งเป็นผู้ประกอบอาหารที่ต้องสัมผัสเครื่องปรุง หรือสารที่มีคุณสมบัติกรด รวมทั้งรับเงิน ทอนเงิน ใช้ถุงมือยางโดยไม่ได้ทำความสะอาด- ใช้ถุงมือยางแล้วจับของสาธารณะ ถ้าไม่ได้ทำความสะอาดระหว่างการใช้ในแต่ละครั้ง ก็อาจจะช่วยขนถ่ายเชื้อโรคจากที่หนึ่งไปยังที่หนึ่งได้- สวมถุงมือยางอยู่ แล้วต้องถอดออกเพื่อใช้โทรศัพท์มือถือ จากนั้นก็ใช้ถุงมือยางอันเดิมสวมกลับเข้าไปใหม่ หรือบางคนก็ไม่ถอด สิ่งสกปรกก็ส่งผ่านจากถุงมือยางมายังโทรศัพท์มือถือ- สวมถุงมือยางแล้วก็เผลอสัมผัสใบหน้า จับผม เกา- หากถอดถุงมือยางแล้วล้างมือ แต่กลับไปใช้ถุงมือยางอันเดิม ก็อาจจะปนเปื้อนได้อีก- การล้างถุงมือยางไม่ได้ง่าย ไม่สามารถล้างได้ทั่วถึง โดยเฉพาะข้อมือดังนั้น ประชาชนทั่วไปไม่มีความจำเป็นต้องใส่ถุงมือยางแบบใช้แล้วทิ้ง ควรล้างมือให้สะอาดบ่อยๆ เว้นระยะห่างทางสังคม หลีกเลี่ยงการสัมผัสใกล้ชิดกับผู้ที่สงสัยว่าจะป่วย ต้องปิดปากเมื่อจะไอหรือจามด้วยกระดาษทิชชูแล้วโยนทิ้งลงในถังขยะ หมั่นทำความสะอาดและฆ่าเชื้อบนข้าวของ เครื่องใช้ วัตถุ และพื้นผิวที่เราสัมผัสอยู่บ่อยๆนอกจากนี้ ควรหลีกเลี่ยงการเดินทางไปยังพื้นที่ที่เกิดการระบาดของโรคโควิด-19 และเข้าไปชมเว็บไซต์เพื่อศึกษาข้อมูลเพิ่มเติมจากกรมควบคุมโรคติดต่อ กรมอนามัย และกรมการแพทย์ กระทรวงสาธารณสุขเปรียบเทียบราคาทุกร้าน ที่นี่ >>> คลิกที่นี่
ผู้เชี่ยวชาญมาไขข้อสงสัย คนทั่วไปควรใส่ถุงมือยางกันโควิด-19 หรือไม่ พบหากใช้ไม่ถูกสะสมเชื้อโรค แนะนำล้างมือบ่อยๆ ดีที่สุด
โควิด-19,ไวรัสโคโรน่า,ไวรัสโคโรนา,ถุงมือยาง,ถุงมือยางกันโควิด,ดร.แกง,วีระพงษ์ ประสงค์จีน,ข่าวทั่วไป